ก.ล.ต. จับมือสภาวิชาชีพบัญชีฯ พัฒนาผู้สอบบัญชีตลาดทุนรุ่น 2
ก.ล.ต. จับมือสภาวิชาชีพบัญชีฯ จัดโครงการพัฒนาผู้สอบบัญชีตลาดทุนรุ่นที่ 2 เพื่อเตรียมความพร้อมและพัฒนาคุณภาพผู้สอบบัญชีนอกตลาดทุนให้สามารถเข้ามาเป็นผู้สอบบัญชีในตลาดทุน
29 มิ.ย. 2558

นายรพี สุจริตกุล เลขาธิการ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวเปิดงาน “โครงการพัฒนาผู้สอบบัญชีตลาดทุนรุ่นที่ 2” จัดโดย ก.ล.ต. และสภาวิชาชีพบัญชีในพระบรมราชูปถัมภ์ เพื่อเตรียมความพร้อมและพัฒนาคุณภาพผู้สอบบัญชีนอกตลาดทุนให้สามารถเข้ามาเป็นผู้สอบบัญชีในตลาดทุน
เพื่อเพิ่มจำนวนผู้สอบบัญชีในตลาดทุนให้รองรับการขยายตัวของกิจการ การเติบโตของตลาดทุนไทย การเปลี่ยนแปลงของมาตรฐานบัญชีสากลและธุรกรรมที่ซับซ้อนมากยิ่งขึ้น ตลอดจนสนับสนุนการรวมกลุ่มของสำนักงานสอบบัญชีเพื่อเพิ่มศักยภาพในการแข่งขัน เมื่อวันที่ 23 มิถุนายน 2558 ณ อาคารสำนักงาน ก.ล.ต.